**Passio sancti Valentini episcopi martyris (BHL 8460)**

Propheta loquitur ad Deum: “Secundum altitudinem tuam

multiplicasti filios hominum”. In ipsa multiplicatione illi specialiter

ad Deum pertinent, qui uitam suam uouerunt Creatori, ita ut

corpus et animam intentissima Christo faciant. Vnde beatus uir

Interamnensis episcopus, sanctus Valentinus, bene uiuendo meruit

uirtutibus adherere, quae uirtutes latentem hominem omnis mundi

credentium animis tradiderunt.

232

Igitur Athenienses nobiles nati Proculus, Efibus et Apollonius,

scolastici uiri, cum apud Grecos Latina studia desiderassent, apud

Cratonem ciuem suum, oratorem utriusque linguae, in urbe Roma

hospitabantur, huius et magisterio et hospitio fouebantur. Factum

est autem, ut unicus Cratonis filius, Cerimon nomine, iuuenis scolasticus,

sic incurreret egritudinem ut, incuruatus dorso, caput habens

inter genua remaneret. Cumque omnes pene medici, qui in

urbe Roma erant, nulla ei possent ratione succurrere, extitit quidam

Fonteius tribunicius, qui diceret ei istam passionem acrius suo

euenisse germano, et curatus esset a quodam sancto Valentino episcopo,

qui est Interamnae urbis ciuis, et hortatur transmittere ad

eum. Denique ipse puer, ex quo curatus est, non illum deseruit,

233

dicens enim Iesus et huius bonitatis affectu esse constrictum. Audiens

haec, Craton mittit ad illum nobiles uiros, amicos suos, qui

illum rogarent, ut ad urbem Romam dignaretur uenire. Quem

cum uenientem Craton hospitio recepisset, ostendit ei filium suum

Cerimonem, et cepit petere eum, ut, sicut curauit germanum Fonteii,

ita et isti succurreret.

Cui sanctus Valentinus episcopus dixit: « Tu si uis, curabitur».

Et Craton dixit ad eum: «Dimidiam partem substantiae

meae tibi dare disposui, si istum ab hac infirmitate liberare potueris».

Cui sanctus Valentinus respondit: «Miror te magistrum

prudentem non aduertisse, quod dixi: “Tu si uis, curabitur”.

Nam, si credideris Christo meo, fides tua pretiosa est Deo magis

quam tu, qui in rebus uilissimis et uanis uitam tuam expendis, credens

effigies malignorum hominum, in ligno aut in quocumque

metallo expressas, aliquam diuinitatem habere: quae merito hoc obtinuerunt.

Nunc autem, ut non possint credi, qui sordidissimis

actibus et crudelissimis occupati, nullum tempus immune ab sceleribus

habuerunt. Sed si istam, quam insinuo, fidem ab hac defendas

iniuria, et Deo illam inuisibili et omnipotenti committas, dabitur

salus filio tuo, quam postulas. Censum uero tuum, cuius mi-

234

chi medietatem polliceri uoluisti, offerre debes pauperibus, qui

orent pro filio tuo: michi autem nulla ratione suadere poteris, ut

pro salute eius aliquid aliud accipiam, quam fidem queram. Crede

ergo filium Dei uerum Deum esse, Christum Iesum, et omnibus

renuntia simulacris, et uidebis saluum filium tuum». Dicit ei

Craton: «Licet ignorem, quo ordine religio uestra teneatur, audiui

tamen hoc, quod unusquisque per fidem suam saluetur, nec prosit

alteri alterius fides, nec obesse poterit alteri infidelitas alterius».

Sanctus Valentinus episcopus dixit: «Certae causae sunt conuersationis

humanae, quae alteros pro aliis nec liberari faciant, nec

perire. Neque enim in fide dubius pater filio potest obesse fideli.

In his ergo causis quasi necessitas flagitat: sanitatem querunt,

dum patitur, pater pro filio, soror pro fratre, pro seruo dominus: et

filium patri esse redditum, et fratrem sorori, et seruum legimus do-

235

mino restitutum. Igitur pro eorum interitu hi, qui cruciabantur,

fidem integram acceperunt ad hoc, ut efficerentur utrique fideles,

et salus temporalis data corporibus acquireret animabus eternam.

23 Sicut et factum est, ut centurio morientem seruum suum reciperet,

et filiam mortuam archisynagogus ad uitam reuersam aspiceret,

et sorores Lazarum, iam sepulturam quatriduanam habentem,

quem lugebant et flebant, uoce Domini suscitatum esse gaudebant.

Sunt et multa alia, quae in Nouis et in Veteribus sacris uoluminibus

ista affirment, et fides alterius subuenisset aliis doceatur, et infidelitas

alterius aliis nocuisset, quae nunc memorare longum est.

Nam et Pharaonis unius hominis infidelitas totam Egyptum cedi

fecit uariis plagis, quoadusque cum suo interiret exercitu, et fides

Moysis preliantibus uictoriam ex hostibus tribuit. Et Iesu Naue

sanctitas populis in dispersione positis plurimum triumphum attribuit.

Quid memorem uiduae credenti ab Helia mortuum unicum

suscitatum, dolenti e feretro redditum a Christo unicum uiduae?

Quid paralyticum a credentibus cum lectulo suo funibus deposi-

236

tum ac curatum? Nonne fides alterius ita aliis profuit, ut fides

credentium diuini oris laudem adquireret, et a non credentibus incredulitatem

eiceret, et sanitatem languentibus restitueret, et uitam

in mortuis repararet?».

Haec et his similia multa sancto Valentino episcopo prosequente,

Craton orator cecidit ad pedes eius, dicens: « Credo, quod iste,

quem predicas, uerus sit Deus, et preter ipsum non est alius, qui imperat

languori, ut abscedat, imperat morti, ut fugiat, imperat uitae, ut

redeat». Sanctus Valentinus episcopus dixit: «Fides Christiana non

tantum uerbis, sed et operibus demonstratur». Dicit ei Craton:

«Quae sunt opera, per quae fides possit ostendi?». Sanctus Valentinus

episcopus dixit: «Vt abrenuntietur ydolis manufactis, quorum effigies

adorantur in templis, et ab omni peccato lotus fonte purissimo,

Dei filius adopteris». Craton dixit: «Aqua, quae sordes corporis

lauat, quomodo poterit peccata mundare?». Sanctus Valentinus episcopus

dixit: «Aqua ipsa per mysterium inuocatae Trinitatis Spiritum

Sanctum in semetipsam recipiet, et per ipsum uniuersa peccata et crimina

dimittentur». Dicit ei Craton: «Dum disputatio nostra longius

tenditur, uita mei filii breuiatur!».

237

Dicit ei sanctus Valentinus episcopus: «Nisi credideris ea,

quae nec audire potuisti aliquando nec uidere, saluus esse non poterit

filius tuus». Dicit ei Craton: «Quid est, quod ego nec audire

potui nec corde conspicere?». Sanctus Valentinus episcopus dixit:

«Numquid audisti aliquando uirginem concepisse, uirginem peperisse,

uirginem post partum permansisse? Audisti aliquando aut

uidisti siccis pedibus undarum pelagus pertransitum, imperasse

uentis, tempestatem iussu compescuisse, postremo crucifixum, mortuum

ac sepultum, die tertia resurrexisse, atque multis uidentibus

ascendisse in celis, angelis testantibus, ita ut ascendit, uenturum

adsertus est? Si ita credis facta, accede et baptizare, ut possis ad

salutem filii tui pertingere, et per ipsum ad uitam perpetuam peruenire».

Dicit ei Craton: «Quantacumque dixeris, et uerborum

ampliata fuerit multitudo, uno hoc colligi poterit: si saluetur hic,

pro quo ista dicuntur».

Sanctus Valentinus episcopus dixit: «Quoniam sapientia

mundi, in qua tu magister esse uideris, stulta est apud Deum, et

238

non potest tam perfecte credere, quam fides ipsa deposcit, cui credendum

est, da michi fidem tuam sub hac pollicitatione, ut filius

tuus per meam fidem saluetur: tu uero per salutem filii tui cum

omni domo tua conuertaris ad Christum ». Tunc Craton uocauit

coniugem suam cum omni familia, et prostrarus pedibus eius, cepit

promittere, quod, si ille saluus esset, omnes crederent Christo.

Erant autem in hoc spectaculo Proculus et Efibus atque Apollonius,

quos cognouimus in Greco perfectos ad Latina studia peruenisse.

Hi itaque simili modo, oratoris sui filium Cerimonem cupientes

saluum fieri, se credituros affirmant.

Tunc sanctus Valentinus episcopus iussit sibi cubiculum preparari,

et die et nocte silentium fieri. Et claudens ostium super

se et super puerum Cerimonem, qui tertio anno transacto ita toto

corpore implicatus atque glomeratus iacebat, ut caput inter genua

habens remaneret, et nullam partem corporis possit liberam in

membris habere. Erant enim eius brachia simul et crura contorta,

ut nullus medicorum passionis istius assereret repertum esse uocabulum.

Tunc sanctus Valentinus episcopus, uir Dei fide plenus, clauso

ostio, stratoque humi cilicio, eleuauit puerum Cerimonem de lecto,

et proiecit eum seminecem in eo cilicio, in quo ipse orare consueuerat;

et per totam noctem in Dei laudibus et oratione manenti

239

lumen circa mediam noctis tantum apparuit, ut hi, qui in spectaculis

erant circa cubiculum, putarent intus flammas accendi. Sed spatio

unius horae transacto, surgens sanissimus puer, simul cepit uoce clara in

Dei laudibus incolumis concrepare. Audientes autem illum parentes

eius Domino canere, cuius per tres annos solum gemitum audierant,

mugitumque reddentem, omnes simul gaudentes, fores ut reseraret eis,

sanctum Valentinum exorabant. At ille dixit: «Nisi compleuero statutum

orationis numerum et hymnorum, non uobis aperiam».

Sed cum iam aurora noctis finem imponeret, sanctus Valentinus

reserat claustra cubiculi, et Cerimonem iuuenem parentibus, ac

si nichil perpessus fuisset, ab omni egritudine liberatum assignat.

Tunc Craton cum coniuge et omni domo sua credidit, et baptizatus

est. Cerimon autem uestigia sancti Valentini relinquere nulla

potuit ratione suaderi. Proculus uero et Efibus atque Apollonius,

abicientes studia humanae sapientiae, ita se contulerunt ad Dominum,

ut ultra penitus nichil humanarum legerent litterarum. Sed

conuersi ad Dominum, spiritalibus studiis se tradiderunt magistro,

cuius non tantum uerba, sed etiam facta mirabilia probarentur.

Interea per hos confluebat multitudo scolasticorum ad Chri-

240

stum, ita ut Abundius, prefecti Vrbis filius, animo duceretur, et tota

fidei plenitudine Christi se famulum publica uoce clamabat. Tunc

indignatio pene omnium senatorum accensa est. Et tentus sanctus

Valentinus episcopus atque uirgis cesus, compellebatur sacrificare demoniis,

et post diuturnam cedem custodiae mancipatur. Et uidentes

autem eum constanter gloriari, et omnium, qui per ipsum Christo crediderant,

animos confortantem, medio noctis silentio eiectum de carcere

decollauerunt iussu Furiosi Placidi, Vrbis prefecti.

Tunc a Proculo, Efibo atque Apollonio ablatum corpus uenerandum

Christi martyris Valentini ad suam ecclesiam Interamnae

urbis nocturno itinere transtulerunt; ibique, in suburbano empto

terrae spatio, non longe ab eadem ciuitate, sepulturae honestissimae

tradiderunt. Vbi cum cotidianis uigiliis in Dei laudibus permanerent,

tenti a Gentilibus, custodiae sunt traditi consulari Lucentio.

Qui Lucentius agnoscens, quod Proculus et Efybus atque Apollonius

populos multos, quos cognouerant, amatores haberent, timens

ne uiolenter ei a populo tollerentur, noctis medio suis eos iussit tribunalibus

presentari. Quos cum uidisset nec blandimentis decipi,

nec terroribus flagitari, iussit eos capitalem subire sententiam.

Ipse autem statim cum officio suo fugiens, et quo perrexit, non

241

se permisit sciri. Tunc omnis populus luctum de nece eorum, et

gaudium de martyrio habuerunt. Quique a sancto Abundio non

longe a corpore sancti Valentini sunt sepulti, collaudantes Dominum

Iesum Christum, qui uiuit et regnat cum Deo Patre et Spiritu

Sancto in secula seculorum. Amen.

242